Esu Niemelä

Esu Evert Niemelä (16. kesäkuuta 1921 Sääminki – 30. marraskuuta 1999 Savonlinna) oli suomalainen maanviljelijä, joka toimi Maalaisliiton, sittemmin Keskustapuolueen kansanedustajana vuosina 1958–1972 edustaen Mikkelin läänin vaalipiiriä. Hän istui myös muun muassa Yleisradion, Imatran Voiman ja Metsäliiton hallintoneuvostoissa. Hän toimi vuodesta 1954 syntymäkuntansa Säämingin kunnanvaltuustossa, kymmenen vuotta sen puheenjohtajana, ja kuntaliitoksen jälkeen Savonlinnan kaupunginvaltuustossa ja lopulta kahdeksan vuotta kaupunginhallituksen puheenjohtajana. Esu Niemelä sai kunnallisneuvoksen arvonimen vuonna 1972. Niemelä oli sotilasarvoltaan korpraali. Niemelä kävi kansakoulun lisäksi kansanopiston vuonna 1938 ja maamieskoulun vuonna 1939.

Esu Niemelän isä oli tilanomistaja, agronomi ja talousneuvos Esaias Evert Niemelä ja äiti Hilja Maria Pulliainen (e. Finér). Niemelän puoliso vuodesta 1945 oli Kirsti Maria Kosonen.

Lähteet

Kansanedustajat
Suomen Keskustan poliitikot
Savonlinnan kaupunginvaltuutetut
Säämingin kunnanvaltuutetut
Etelä-Savon vaalipiiri
Vuonna 1921 syntyneet
Vuonna 1999 kuolleet